Period: Old Babylonian
Genre: Literary
Transliteration:
<SURFACE>
a zal-le u₃-tud-da...
{d}nin-hur-saŋ-ŋa₂-ke₄ mi₂...
{d}nin-ka-si a zal-le u₃-tud-da...
{d}nin-hur-saŋ-ŋa₂-ke₄ mi₂ zid-de₃-eš dug₄-ga
iri-zu lal₃-har-re ki us₂-sa
bad₃ gal-bi šu mu-ra-an-du₇-du₇
{d}nin-ka-si iri-zu lal₃-har-re ki us₂-sa
bad₃ gal-bi šu mu-ra-an-du₇-du₇
a-a-zu {d}en-ki en {d}nu-dim₂-mud-e
ama-zu {d}nin-ti nin abzu-a
{d}nin-ka-si a-a-zu {d}en-ki en {d}nu-dim₂-mud-e
ama-zu {d}nin-ti nin abzu-a
si niŋ₂-silaŋ {ŋiš}mar mah-a du₈-a-zu
šim-lal₃-ta ub₄-ba bappir₂ hi-hi-a
{d}nin-ka-si si niŋ₂-silaŋ {ŋiš}mar mah-a du₈-a-zu
šim-lal₃-ta ub₄-ba bappir₂ hi-hi-a
bappir₂ udun-mah-e du₈-a-zu
zar gu₂-nida-am₃ si sa₂-sa₂-am₃
{d}nin-ka-si bappir₂ udun-mah-e du₈-a-zu
zar gu₂-nida-am₃ si sa₂-sa₂-am₃
munu₄ sahar ŋar-ra a sig₉-ga-zu
ur me-me nam gam-gam-ma-am₃
{d}nin-ka-si munu₄ sahar ŋar-ra a sig₉-ga-zu
ur me-me nam gam-gam-ma-am₃
sumun₂ dug-a a ŋar-ra-zu
i-zi zi-zi-dam i-zi ŋa₂-ŋa₂-dam
{d}nin-ka-si sumun₂ dug-a a ŋar-ra-zu
i-zi zi-zi-dam i-zi ŋa₂-ŋa₂-dam
titab {gi}kid-mah-a barag₂-ga-zu
šag₄ sed₈ <unk> dib-ba-a
{d}nin-ka-si titab {gi}kid-mah-a barag₂-ga-zu
šag₄ sed₈ <unk> dib-ba-a
{kaš}dida gal šu tab-ba ŋal₂-la-zu
lal₃ ŋeštin teš₂-ba sur-ra-a
{d}nin-ka-si {kaš}dida gal šu tab-ba ŋal₂-la-zu
lal₃ ŋeštin teš₂-ba sur-ra-a
...
{d}nin-ka-si <unk>...
{kaš}dida dug-še₃ mi-ni-in...
{dug}niŋ₂-dur₂-buru₃-e gu₃ nun di-dam
lahtan mah-a mi-ni-in-si-sa₂-am₃
{d}nin-ka-si {dug}niŋ₂-dur₂-buru₃-e gu₃ nun di-dam
lahtan mah-a mi-ni-in-si-sa₂-am₃
kaš si-im {dug}lahtan-na de₂-a-zu
{id₂}idigna {id₂}buranun-na saŋ sig₁₀-ga-am₃
{d}nin-ka-si kaš si-im {dug}lahtan-na de₂-a-zu
{id₂}idigna {id₂}buranun-na saŋ sig₁₀-ga-am₃

Cuneiform:
<SURFACE>
𒀀𒉌𒇷𒅇𒌅𒁕...
𒀭𒎏𒄯𒊕𒂷𒆤𒊩...
𒀭𒎏𒅗𒋛𒀀𒉌𒇷𒅇𒌅𒁕...
𒀭𒎏𒄯𒊕𒂷𒆤𒊩𒍣𒉈𒌍𒅗𒂵
𒌷𒍪𒋭𒄯𒊑𒆠𒍑𒊓
𒂦𒃲𒁉𒋗𒈬𒊏𒀭𒌌𒌌
𒀭𒎏𒅗𒋛𒌷𒍪𒋭𒄯𒊑𒆠𒍑𒊓
𒂦𒃲𒁉𒋗𒈬𒊏𒀭𒌌𒌌
𒀀𒀀𒍪𒀭𒂗𒆠𒂗𒀭𒉡𒁶𒄷𒄭𒂊
𒂼𒍪𒀭𒎏𒋾𒎏𒍪𒀊𒀀
𒀭𒎏𒅗𒋛𒀀𒀀𒍪𒀭𒂗𒆠𒂗𒀭𒉡𒁶𒄷𒄭𒂊
𒂼𒍪𒀭𒎏𒋾𒎏𒍪𒀊𒀀
𒋛𒃻𒋃𒄑𒈥𒈤𒀀𒂃𒀀𒍪
𒋆𒋭𒋫𒇥𒁀𒋆𒄭𒄭𒀀
𒀭𒎏𒅗𒋛𒋛𒃻𒋃𒄑𒈥𒈤𒀀𒂃𒀀𒍪
𒋆𒋭𒋫𒇥𒁀𒋆𒄭𒄭𒀀
𒋆𒌋𒈬𒈤𒂊𒂃𒀀𒍪
𒇡𒄘𒄘𒉭𒀀𒀭𒋛𒁲𒁲𒀀𒀭
𒀭𒎏𒅗𒋛𒋆𒌋𒈬𒈤𒂊𒂃𒀀𒍪
𒇡𒄘𒄘𒉭𒀀𒀭𒋛𒁲𒁲𒀀𒀭
𒉽𒉽𒅖𒃻𒊏𒀀𒋛𒂵𒍪
𒌨𒈨𒈨𒉆𒃵𒃵𒈠𒀀𒀭
𒀭𒎏𒅗𒋛𒉽𒉽𒅖𒃻𒊏𒀀𒋛𒂵𒍪
𒌨𒈨𒈨𒉆𒃵𒃵𒈠𒀀𒀭
𒄢𒂁𒀀𒀀𒃻𒊏𒍪
𒄿𒍣𒍣𒍣𒁮𒄿𒍣𒂷𒂷𒁮
𒀭𒎏𒅗𒋛𒄢𒂁𒀀𒀀𒃻𒊏𒍪
𒄿𒍣𒍣𒍣𒁮𒄿𒍣𒂷𒂷𒁮
𒁈𒉽𒉽𒄀𒆤𒈤𒀀𒁖𒂵𒍪
𒊮𒍝𒈹𒁲<unk>𒁳𒁀𒀀
𒀭𒎏𒅗𒋛𒁈𒉽𒉽𒄀𒆤𒈤𒀀𒁖𒂵𒍪
𒊮𒍝𒈹𒁲<unk>𒁳𒁀𒀀
𒁉𒁉𒌑𒊓𒃲𒋗𒋰𒁀𒅅𒆷𒍪
𒋭𒃾𒌨𒁀𒋩𒊏𒀀
𒀭𒎏𒅗𒋛𒁉𒁉𒌑𒊓𒃲𒋗𒋰𒁀𒅅𒆷𒍪
𒋭𒃾𒌨𒁀𒋩𒊏𒀀
...
𒀭𒎏𒅗𒋛<unk>...
𒁉𒁉𒌑𒊓𒂁𒂠𒈪𒉌𒅔...
𒂁𒃻𒂉𒌋𒂊𒅗𒉣𒁲𒁮
𒉴𒈤𒀀𒈪𒉌𒅔𒋛𒁲𒀀𒀭
𒀭𒎏𒅗𒋛𒂁𒃻𒂉𒌋𒂊𒅗𒉣𒁲𒁮
𒉴𒈤𒀀𒈪𒉌𒅔𒋛𒁲𒀀𒀭
𒁉𒋛𒅎𒂁𒉴𒈾𒌤𒀀𒍪
𒀀𒇉𒄘𒃼𒀀𒇉𒌓𒄒𒉣𒈾𒊕𒋧𒂵𒀀𒀭
𒀭𒎏𒅗𒋛𒁉𒋛𒅎𒂁𒉴𒈾𒌤𒀀𒍪
𒀀𒇉𒄘𒃼𒀀𒇉𒌓𒄒𒉣𒈾𒊕𒋧𒂵𒀀𒀭